3d printing στην Οφθαλμολογία
Creators: name: Γεωργογιάννη, Αικατερίνη Γεωργίου
Publisher: name: Aristotle University of Thessaloniki
Year: 2024
Subjects: Τρισδιάστατη εκτύπωση
Βιοεκτύπωση
Οφθαλμολογία
3d printing
Bioprinting
Ophthalmology

description: Η τρισδιάστατη εκτύπωση αποτελεί μια προηγμένη κατασκευαστική τεχνολογία. Φυσικά αντικείμενα κατασκευάζονται με βάση ψηφιακά μοντέλα με τη βοήθεια ειδικών εκτυπωτών, οι οποίοι προσθέτουν διαδοχικές στρώσεις διαφόρων υλικών “στρώμα πάνω σε στρώμα” έως ότου δημιουργηθεί το τελικό αντικείμενο. Η ενσωμάτωσή της στον ιατρικό τομέα έχει φέρει σημαντικές καινοτομίες στη φροντίδα των ασθενών. Σκοπός της παρούσας περιγραφικής ανασκόπησης είναι να ενημερώσει φοιτητές, κλινικούς ιατρούς αλλά και ερευνητές για τις εφαρμογές της τρισδιάστατης εκτύπωσης στους διάφορους τομείς της Οφθαλμολογίας, ενθαρρύνοντάς τους παράλληλα για περαιτέρω έρευνα και ανάπτυξη της τεχνολογίας στο μέλλον. Η βιβλιογραφική ανασκόπηση πραγματοποιήθηκε μέσω των online βάσεων αναζήτησης δεδομένων “Pubmed” και “Google Scholar”, συμπεριλαμβάνοντας άρθρα και μελέτες που δημοσιεύτηκαν ως το Μάιο του 2024 και εστίαζαν στο αντικείμενο της εργασίας. Αρχικά, παρουσιάστηκαν οι έννοιες της τρισδιάστατης εκτύπωσης και της βιοεκτύπωσης, η οποία χρησιμοποιεί τις ίδιες αρχές για να δημιουργήσει ιστούς ή και όργανα που θα λειτουργούν όπως τα φυσιολογικά. Στο κυρίως μέρος αναλύθηκαν συγκεκριμένες εφαρμογές της τρισδιάστατης εκτύπωσης στην Οφθαλμολογία, όπως η κατασκευή προσαρμοσμένων ιατρικών συσκευών, γυαλιών και φακών επαφής, οφθαλμικών προθέσεων και ενδοκογχικών μοσχευμάτων, διαγνωστικών και χειρουργικών εργαλείων και τρισδιάστατων εκπαιδευτικών οφθαλμικών μοντέλων. Παρουσιάστηκαν επίσης οι προσπάθειες που έχουν γίνει γύρω από τη δημιουργία τρισδιάστατων εκτυπωμένων δομών ανάλογων του φυσιολογικού κερατοειδούς και αμφιβληστροειδούς. Συμπερασματικά, η τρισδιάστατη εκτύπωση εντάσσεται δυναμικά στον τομέα της Οφθαλμολογίας, προσφέροντας σημαντικά χειρουργικά, θεραπευτικά και εκπαιδευτικά οφέλη. Απαιτείται ωστόσο περαιτέρω έρευνα, ώστε να αντιμετωπιστούν οι τρέχουσες προκλήσεις και να καταστεί ευρέως αποδεκτή στο συγκεκριμένο ιατρικό κλάδο, ως μία τεχνολογία που θα συμβάλλει στην πιο εξατομικευμένη προσέγγιση της φροντίδας των ασθενών.
description: 3D printing is an advanced manufacturing technology. Physical objects are constructed based on digital models using specialized printers, which add successive layers of various materials "layer by layer” until the final product is created. Its integration into the medical field has brought significant innovations in patient care. The purpose of this narrative review is to inform students, clinical practitioners and researchers about the applications of 3D printing in various fields of Ophthalmology, while also encouraging further research and development of the technology in the future. The literature review was conducted through the online databases “Pubmed” and “Google Scholar”, including articles and studies published up to May 2024, focusing on the topic of the review. Initially, the concept of 3D printing and bioprinting, which uses the same principles to create tissues or organs that function like normal ones, were presented. The main part analyzed specific applications of 3D printing in Ophthalmology, such as the creation of customized medical devices, spectacles and contact lenses, ocular prostheses and intraorbital implants, diagnostic and surgical tools and 3D educational ophthalmic models. Efforts to create 3D-printed structures analogous to the natural cornea and retina were also presented. In conclusion, 3D printing is increasingly integrated into the field of Ophthalmology, offering significant surgical, therapeutic and educational benefits. However, further research is required to address current challenges and make it widely accepted in this medical field, as a technology that will contribute to a more personalized approach to patient care.